வானிலை ஆய்வு பருவகாலங்கள் வெப்பநிலையால் கணக்கிடப்படுகின்றன, கோடைகாலம் அந்த ஆண்டின் வெப்பமான காலாண்டாகவும், குளிர்காலம் அந்த ஆண்டின் குளிர்ச்சியான காலாண்டாகவும் இருக்கிறது. இந்த கணக்கிடுதலைப் பயன்படுத்திதான் ரோமன் நாட்காட்டி அந்த வருடத்தைத் தொடங்குகிறது என்பதுடன் ஒவ்வொரு பருவகாலமும் மூன்று மாதங்களை எடுத்துக்கொள்ள மார்ச்சின் முதல் நாளில் இளவேனிற்காலம் தொடங்குகிறது. 1780 ஆம் ஆண்டில் வானிலை ஆராய்ச்சிக்கான முந்தைய கால சர்வதேச ஆராய்ச்சி நிறுவனமான சொசைடாஸ் மெட்டோராலஜிகா பாலடினா பருவகாலங்களை மூன்று முழு மாதங்களாக வரையறுத்திருக்கிறது. அதிலிருந்து எப்போதுமே உலகம் முழுவதிலுமுள்ள தொழில்முறை வானிலை ஆய்வாளர்கள் இந்த வரையறையையே பயன்படுத்துகின்றனர்.
எனவே வடக்கு அரைக்கோளத்திற்கான வானிலை ஆய்வில் இளவேனிற்காலம் மார்ச் 1, கோடைகாலம் ஜூன் 1, இலையுதிர்காலம் செப்டம்பர் 1, மற்றும் குளிர்காலம் டிசம்பர் 1 ஆகியவற்றோடு தொடங்குகிறது.

சுவீடனில் வானிலை ஆய்வாளர்கள் வெப்பநிலை அடிப்படையில் இந்த பருவகாலங்களுக்கு வேறுபட்ட வரையறையைப் பயன்படுத்துகின்றனர்: தினசரி சராசரி வெப்பநிலை 0° செல்சியஸிற்கும் மேலாக நிரந்தரமாக உயரும்போது இளவேனிற்காலம் தொடங்குகிறது, வெப்பநிலை +10° செல்சியஸிற்கும் மேலாக நிரந்தரமாக உயரும்போது கோடைகாலம் தொடங்குகிறது, வெப்பநிலை +10° செல்ஸியசிற்கும் கீழாக நிரந்தரமாக வீழும்போது கோடைகாலம் நிறைவுபெறுகிறது மற்றும் வெப்பநிலை நிரந்தரமாக 0° செல்ஸியசிற்கும் கீழாக வீழும்போது தொடங்குகிறது. இங்கே நிரந்தரமாக என்பது தினசரி சராசரி வெப்பநிலை அதிகமாகவே இருப்பது அல்லது அடுத்த ஏழு நாட்களுக்கு தொடர்ந்து வரம்பிற்கும் கீழாகவே இருப்பது என்பதைக் குறிக்கிறது. இது இரண்டு விஷயங்களை உணர்த்துகிறது: முதலில், பருவகாலங்கள் குறிப்பிட்ட நாட்களில் தொடங்குவதில்லை ஆனால் இது கண்காணிப்பின் மூலம் தீர்மானிக்கப்பட வேண்டும் என்பதோடு நிகழ்ந்தபிறகே தெரியவருகிறது; இரண்டாவதாக, ஒரு புதிய பருவகாலம் நாட்டின் வேறுபட்ட பகுதிகளில் வேறுபட்ட நாட்களில் தொடங்குகிறது.

தமிழரின் பருவங்கள்
வெப்ப மண்டலங்கள்
வானிலை ஆய்வு
கணக்கிடுதல்